PMIndiaData/PMIndiaSum huggingface dataset:
ജി.എസ്.എല്‍.വി നാലാം ഘട്ടത്തിന്റെ തുടര്‍ച്ചയ്ക്ക് മന്ത്രിസഭയുടെ അനുമതി

2021 – 2024 കാലഘട്ടത്തില്‍ അഞ്ച് വിക്ഷേപണ ദൗത്യങ്ങളടങ്ങുന്ന നിലവിലെ ജി.എസ്.എല്‍.വി തുടര്‍ പരിപാടിയുടെ നാലാം ഘട്ടത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഭൂമിയുടെ ചിത്രങ്ങളെടുക്കല്‍, ഗതി നിര്‍ണ്ണയം, ബഹിരാകാശ ശാസ്ത്ര ഗവേഷണം, ഡാറ്റ റിലേ വാര്‍ത്താ വിനിമയം എന്നിവയ്ക്കായി രണ്ട് ടണ്‍ വരെ ഭാരമുള്ള ഉപഗ്രഹങ്ങള്‍ വിക്ഷേപിക്കാന്‍ ലക്ഷ്യമിടുന്നതാണ് ജി.എസ്.എല്‍.വി പരിപാടിയുടെ നാലാം ഘട്ടം. സാമ്പത്തിക ബാധ്യത : നിലവിലുള്ള ജി.എസ്.എല്‍.വി തുടര്‍ പരിപാടിക്ക് വേണ്ടി വരുന്ന മൊത്തം ചെലവ് 2729.13 കോടി രൂപയാണ്. ഇതില്‍ അഞ്ച് ജി.എസ്.എല്‍.വി വാഹനങ്ങളുടെ ചെലവ്, സൗകര്യങ്ങള്‍ വര്‍ദ്ധിപ്പിക്കല്‍, പ്രോഗ്രാം മാനേജ്‌മെന്റ്, വിക്ഷേപണ പ്രചാരണ പരിപാടി മുതലായവ ഉള്‍പ്പെടും. പ്രയോജനങ്ങള്‍ : നിര്‍ണ്ണായകമായ ഉപഗ്രഹ ഗതി നിര്‍ണ്ണയ സേവനങ്ങള്‍, മനുഷ്യനെയും വഹിച്ചു കൊണ്ടുള്ള ഇന്ത്യയുടെ വിക്ഷേപണ പരിപാടിയ്ക്ക് പിന്തുണ നല്‍കാനുള്ള ഡാറ്റാ റിലേ വാര്‍ത്താ വിനിമയം എന്നിവയ്ക്ക് പുറമെ ചൊവ്വ ഗ്രഹത്തിലേക്കുള്ള ഗോളാന്തര പര്യവേക്ഷണം എന്നിവ ലക്ഷ്യമിടുന്നതാണ് ജി.എസ്.എല്‍.വി തുടര്‍ പരിപാടിയുടെ നാലാം ഘട്ടം. ഇന്ത്യന്‍ വ്യവസായത്തിന്റെ നിര്‍മ്മാണ തുടര്‍ച്ചയും ഇത് ഉറപ്പ് വരുത്തുന്നു. നടത്തിപ്പ് തന്ത്രങ്ങളും ലക്ഷ്യങ്ങളും : ഇന്ത്യന്‍ വ്യവസായങ്ങളുടെ പരമാവധി പങ്കാളിത്തം ഉറപ്പാക്കിക്കൊണ്ട് പ്രതിവര്‍ഷം രണ്ട് വിക്ഷേപണം വരെ സാധ്യമാക്കാന്‍ പരിപാടി ലക്ഷ്യമിടുന്നു. പദ്ധതിയുടെ എല്ലാ വിക്ഷേപണ ദൗത്യങ്ങളും 2021 – 2024 കാലഘട്ടത്തില്‍ തന്നെ പൂര്‍ത്തിയാക്കും. സുപ്രധാന നേട്ടം : ജി.എസ്.എല്‍.വി ദൗത്യം വഴി രണ്ട് ടണ്‍ വരെ ഭാരമുള്ള വാര്‍ത്താ വിനിമയ കാലാവസ്ഥാ ഉപഗ്രഹങ്ങളുടെ വിക്ഷേപണത്തിന് രാജ്യം സ്വയംപര്യാപ്തത കൈവരിച്ചു. അടുത്ത തലമുറയിലെ ഗതിനിര്‍ണ്ണയ ഉപഗ്രഹങ്ങള്‍, ഡാറ്റാ റിലേ വാര്‍ത്താ വിനിമയ ഉപഗ്രഹങ്ങള്‍, ഗോളാന്തര ദൗത്യങ്ങള്‍ എന്നിവ ഉള്‍പ്പെടെയുള്ള ദേശീയ ആവശ്യങ്ങള്‍ക്ക് ഇത്തരം ഉപഗ്രഹങ്ങളുടെ വിക്ഷേപണത്തില്‍ സ്വാശ്രയത്വം നിലനിര്‍ത്താനും ശക്തിപ്പെടുത്താനും ജി.എസ്.എല്‍.വി തുടര്‍ പരിപാടി ഉപകരിക്കും. ജിയോ സിങ്ക്രണസ് ട്രാന്‍സ്ഫര്‍ ഓര്‍ബിറ്റ് (ജി.ടി.ഒ) യില്‍ രണ്ട് ടണ്‍ വരെ ഭാരമുള്ള ഉപഗ്രഹങ്ങള്‍ എത്തിക്കാന്‍ ജി.എസ്.എല്‍.വി ക്ക് കഴിഞ്ഞു. ഈ ഭ്രമണപഥത്തില്‍ വാര്‍ത്താ വിനിമയ ഉപഗ്രഹങ്ങള്‍ എത്തിക്കുന്നതിന് അതീവ സങ്കീര്‍ണ്ണ ചലന സാങ്കേതിക വിദ്യയായ ക്രയോജനിക് സാങ്കേതിക വിദ്യയില്‍ പ്രാമാണികത്വം കൈവരിക്കാന്‍ കഴിഞ്ഞു എന്നതാണ് ജി.എസ്.എല്‍.വി തുടര്‍ പരിപാടിയുടെ പ്രധാന നേട്ടങ്ങളിലൊന്ന്. അടുത്ത തലമുറയിലെ വിക്ഷേപണ വാഹനമായ ജി.എസ്.എല്‍.വി മാര്‍ക്ക് ത്രീയ്ക്കും ഹൈ ത്രസ്റ്റ് ക്രയോജനിക് എഞ്ചിന്റെ വികസനത്തിന് ഇത് വഴിയൊരുക്കി. 2018 ഡിസംബര്‍ 19 ന് ജി.എസ്.എല്‍.വി – എഫ് 11 ന്റെ വിജയകരമായ വിക്ഷേപണത്തിലൂടെ ജി.എസ്.എല്‍.വി പത്ത് ദേശീയ ഉപഗ്രഹങ്ങളെ വിജയകരമായി ഭ്രമണപഥത്തിലെത്തിച്ചു. തദ്ദേശീയ ക്രയോജനിക് അപ്പര്‍ സ്റ്റേജോടു കൂടിയ ജി.എസ്.എല്‍.വി ഇതിനകം വാര്‍ത്താവിനിമയ, ഗതിനിര്‍ണ്ണയ, കാലാവസ്ഥാ ഉപഗ്രഹങ്ങള്‍ക്കും, ഭാവിയിലെ ഗോളാന്തര ദൗത്യങ്ങള്‍ക്കും വിശ്വസനീയ വിക്ഷേപണ വാഹനമായി മാറിക്കഴിഞ്ഞു. ജി.എസ്.എല്‍.വി തുടര്‍ പരിപാടി 2003 ലാണ് ആദ്യം അനുവദിച്ചത്. രണ്ട് ഘട്ടങ്ങള്‍ ഇതിനകം പൂര്‍ത്തിയാക്കി കഴിഞ്ഞു. ഇപ്പോള്‍ പുരോഗമിക്കുന്ന മൂന്നാം ഘട്ടം 2020- 2021 അവസാന പാദത്തോടെ പൂര്‍ത്തിയാകുമെന്നാണ് പ്രതീക്ഷിക്കുന്നത്.
ലോക സുസ്ഥിര വികസന ഉച്ചകോടിയില്‍ പ്രധാനമന്ത്രി ഉദ്ഘാടനപ്രസംഗം നടത്തും

ദി എനര്‍ജി ആന്‍ഡ് റിസോഴ്‌സ് ഇന്‍സ്റ്റിറ്റ്യൂട്ടിന്റെ (ടിഇആര്‍ഐ) ലോക സുസ്ഥിരവികസന ഉച്ചകോടിയില്‍ പ്രധാനമന്ത്രി ഉദ്ഘാടനപ്രസംഗം നടത്തും. 2022 ഫെബ്രുവരി 16ന് (നാളെ) വൈകിട്ട് ആറ് മണിക്ക് വീഡിയോ സന്ദേശത്തിലൂടെയാണ് അദ്ദേഹം ഉച്ചകോടിയെ അഭിസംബോധന ചെയ്യുന്നത്. ടിഇആര്‍ഐയുടെ സുപ്രധാന വാര്‍ഷിക പരിപാടിയാണു ലോക സുസ്ഥിരവികസന ഉച്ചകോടി. 'അതിജീവനശേഷിയുള്ള ഒരു ഗ്രഹത്തിലേക്ക്: സുസ്ഥിരവും നിഷ്പക്ഷവുമായ ഭാവി ഉറപ്പാക്കല്‍' എന്നതാണ് ഇക്കൊല്ലം ഉച്ചകോടിയുടെ പ്രമേയം. കാലാവസ്ഥാവ്യതിയാനം, സുസ്ഥിര ഉല്‍പ്പാദനം, ഊര്‍ജപരിവര്‍ത്തനം, ആഗോളതലത്തില്‍ പൊതുവിഭവങ്ങളുടെ സുരക്ഷ തുടങ്ങി വിവിധ വിഷയങ്ങള്‍ ഉച്ചകോടി ചര്‍ച്ചചെയ്യും. ഫെബ്രുവരി 16ന് ആരംഭിക്കുന്ന ത്രിദിന ഉച്ചകോടിയില്‍ ഡൊമിനിക്കന്‍ റിപ്പബ്ലിക് പ്രസിഡന്റ് ലൂയിസ് അബിനാദര്‍, ഗയാന സഹകരണ റിപ്പബ്ലിക് പ്രസിഡന്റ് ഡോ. മുഹമ്മദ് ഇര്‍ഫാന്‍ അലി, യുഎന്‍ ഡെപ്യൂട്ടി സെക്രട്ടറി ജനറല്‍ ആമിന ജെ മുഹമ്മദ്, വിവിധ രാജ്യങ്ങളില്‍ നിന്നുള്ള മന്ത്രിമാര്‍ തുടങ്ങി 120 ലധികം രാജ്യങ്ങളില്‍ നിന്നുള്ള പ്രതിനിധികള്‍ പങ്കെടുക്കും.
ജമ്മുവിലും ഇടത് തീവ്രവാദ പ്രദേശങ്ങളിലും റിസര്‍വ് ബറ്റാലിയനുകളുടെ എണ്ണം ഉയര്‍ത്താന്‍ അനുമതി നല്‍കി

ജമ്മു കശ്മീരിലും ഇടത് തീവ്രവാദം ബാധിച്ച സംസ്ഥാനങ്ങളിലും പുതുതായി 17 ഇന്ത്യ റിസര്‍വ് ബറ്റാലിയനുകള്‍ സ്ഥാപിക്കാന്‍ പ്രധാനമന്ത്രി ശ്രീ. നരേന്ദ്ര മോദി അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇവയില്‍ അഞ്ചെണ്ണം ജമ്മു കശ്മീരിലും നാലെണ്ണം ഛത്തീസ്ഗഢിലും മൂണ്ണെം വീതം ജാര്‍ഖണ്ഡിലും ഒറീസയിലും രണ്ടെണ്ണം മഹാരാഷ്ട്രയിലുമാണ് സ്ഥാപിക്കുക. ഗ്രാമീണപ്രദേശങ്ങളിലെ യുവാക്കളെ ഈ റിസര്‍വ് ബറ്റാലിയനുകളിലേക്ക് റിക്രൂട്ട് ചെയ്യും. ഇതിനായി സംസ്ഥാനങ്ങള്‍ വിദ്യാഭ്യാസ യോഗ്യതയിലും, വയസ്സിലും ഇളവ് വരുത്തും. അഞ്ച് ഇന്ത്യ റിസര്‍വ് ബറ്റാലിയനുകള്‍ ഉയര്‍ത്തുന്ന ജമ്മു കശ്മീരില്‍ ക്ലാസ് ഫോര്‍, കോണ്‍സ്റ്റബിള്‍ എന്നീ തസ്തികകളിലേക്കുള്ള 60 ശതമാനം ഒഴിവുകളും അതിര്‍ത്തി ജില്ലകളില്‍ നിന്നും നികത്തും. ഇടത് തീവ്രവാദം ബാധിച്ച സംസ്ഥാനങ്ങളില്‍ കോണ്‍സ്റ്റബിളുമാരുടെ 70 ശതമാനം ഒഴിവുകളും സുരക്ഷയുമായി ബന്ധപ്പെട്ട ചെലവുകള്‍ക്കുള്ള പദ്ധതിക്കുകീഴിലുള്ള 27 കോര്‍ ജില്ലകളില്‍നിന്നും നികത്തും.
സ്വീഡൻ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച

കോപ്പൻഹേഗനിൽ നടക്കുന്ന 2-ാമത് ഇന്ത്യ-നോർഡിക് ഉച്ചകോടിയുടെ ഭാഗമായി സ്വീഡൻ പ്രധാനമന്ത്രി ശ്രീമതി മഗ്ദലീന ആൻഡേഴ്സണുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി. ഇരു നേതാക്കളും തമ്മിലുള്ള ആദ്യ കൂടിക്കാഴ്ചയായിരുന്നു ഇത്. ഇന്ത്യയും സ്വീഡനും പൊതുവായ മൂല്യങ്ങളെ അടിസ്ഥാനമാക്കി ദീർഘകാലമായി അടുത്ത ബന്ധം പുലർത്തുന്നു; ശക്തമായ ബിസിനസ്സ്, നിക്ഷേപം, ഗവേഷണ-വികസന ബന്ധങ്ങൾ; ആഗോള സമാധാനത്തിനും സുരക്ഷയ്ക്കും വികസനത്തിനും സമാനമായ സമീപനങ്ങളും. നവീനാശയം സാങ്കേതികവിദ്യ , നിക്ഷേപം, ഗവേഷണ -വികസന സഹകരണങ്ങൾ എന്നിവ ഈ ആധുനിക ബന്ധത്തിന്റെ അടിത്തറ നൽകുന്നു. 2018-ലെ ഇന്ത്യ-നോർഡിക് ഉച്ചകോടിയുടെ ഭാഗമായി പ്രധാനമന്ത്രി മോദിയുടെ സ്വീഡൻ സന്ദർശന വേളയിൽ, ഇരു രാജ്യങ്ങളും വിപുലമായ സംയുക്ത പ്രവർത്തന പദ്ധതി സ്വീകരിക്കുകയും സംയുക്ത നവീനാശയ പങ്കാളിത്തത്തിൽ ഒപ്പുവെക്കുകയും ചെയ്തിരുന്നു. ഇന്നത്തെ കൂടിക്കാഴ്ചയിൽ ഇരു നേതാക്കളും ഉഭയകക്ഷി പങ്കാളിത്തത്തിലെ പുരോഗതി വിലയിരുത്തി. ലീഡ് ഐടി സംരംഭം കൈവരിച്ച പുരോഗതിയിലും അവർ സംതൃപ്തി രേഖപ്പെടുത്തി. ലോകത്തിലെ ഏറ്റവും ഭാരമേറിയ ഹരിതഗൃഹ വാതകം (ജി എച് ജി ) പുറംതള്ളുന്ന വ്യവസായങ്ങളെ കുറഞ്ഞ കാർബൺ സമ്പദ്‌വ്യവസ്ഥയിലേക്ക് നയിക്കാൻ സഹായിക്കുന്നതിന് 2019 സെപ്റ്റംബറിൽ യുഎൻ കാലാവസ്ഥാ ആക്ഷൻ ഉച്ചകോടിയിൽ വ്യവസായ പരിവർത്തനം (ലീഡ്‌ഐടി) സംബന്ധിച്ച ഒരു ലീഡർഷിപ്പ് ഗ്രൂപ്പ് രൂപീകരിക്കുന്നതിനുള്ള ഇന്ത്യ-സ്വീഡൻ സംയുക്ത ആഗോള സംരംഭമായിരുന്നു ഇത്. 16 രാജ്യങ്ങളും 19 കമ്പനികളുമായി അതിന്റെ അംഗത്വം ഇപ്പോൾ 35 ആയി ഉയർന്നു. നവീകരണം, കാലാവസ്ഥാ സാങ്കേതികവിദ്യ, കാലാവസ്ഥാ പ്രവർത്തനം, ഹരിത ഹൈഡ്രജൻ, ബഹിരാകാശം, പ്രതിരോധം, സിവിൽ വ്യോമയാനാം, ആർട്ടിക്, ധ്രുവ ഗവേഷണം, സുസ്ഥിര ഖനനം, വ്യാപാരം, സാമ്പത്തിക ബന്ധങ്ങൾ തുടങ്ങിയ മേഖലകളിൽ സഹകരണം ശക്തമാക്കുന്നതിനുള്ള സാധ്യതകളും ഇരു നേതാക്കളും ചർച്ച ചെയ്തു. മേഖലാ , ആഗോള സംഭവവികാസങ്ങളെക്കുറിച്ചും ചർച്ചകൾ നടന്നു. –ND–
ബാലിയിലെ  ജി-20 ഉച്ചകോടിക്കിടെ യുഎസ് പ്രസിഡന്റുമായി  പ്രധാനമന്ത്രി കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദി അമേരിക്കൻ പ്രസിഡന്റ് ജോസഫ് ആർ. ബൈഡനുമായി ഇന്ന് ബാലിയിൽ ജി-20 നേതാക്കളുടെ ഉച്ചകോടിയ്ക്കിടെ കൂടിക്കാഴ്ച്ച നടത്തി . നിർണായകവും ഉയർന്നുവരുന്നതുമായ സാങ്കേതികവിദ്യകൾ, അഡ്വാൻസ്ഡ് കംപ്യൂട്ടിംഗ്, ആർട്ടിഫിഷ്യൽ ഇന്റലിജൻസ് തുടങ്ങിയ ഭാവിയെ അടിസ്ഥാനമാക്കിയുള്ള മേഖലകളിലെ സഹകരണം ഉൾപ്പെടെ ഇന്ത്യ-യുഎസ് തന്ത്രപരമായ പങ്കാളിത്തത്തിന്റെ തുടർച്ചയായ ആഴം അവർ അവലോകനം ചെയ്തു. ക്വാഡ് ,ഐ 2 യൂ 2 പോലുള്ള പുതിയ കൂട്ടായ്മകളിൽ ഇന്ത്യയും യുഎസും തമ്മിലുള്ള അടുത്ത സഹകരണത്തിൽ അവർ സംതൃപ്തി രേഖപ്പെടുത്തി. ആഗോളതലത്തിലും , മേഖലാ തലത്തിലുമുള്ള സംഭവവികാസങ്ങൾ ഇരു നേതാക്കളും ചർച്ച ചെയ്തു. ഇന്ത്യ-യുഎസ് പങ്കാളിത്തം ശക്തിപ്പെടുത്തുന്നതിന് പ്രസിഡണ്ട് ബൈഡന്റെ നിരന്തരമായ പിന്തുണക്ക് പ്രധാനമന്ത്രി മോദി നന്ദി പറഞ്ഞു. ഇന്ത്യയുടെ ജി-20 പ്രസിഡൻസി കാലത്ത് ഇരു രാജ്യങ്ങളും ഉറ്റ ഏകോപനം തുടരുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. –ND–
ഇന്ത്യയും മാസിഡോണിയയുമായി ആരോഗ്യമേഖലയില്‍ ധാരണാപത്രം ഒപ്പുവെക്കുന്നതിനു മന്ത്രിസഭാ അനുമതി

ഇന്ത്യയും മാസിഡോണിയയുമായി ആരോഗ്യമേഖലയില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ധാരണാപത്രം ആരോഗ്യരംഗത്തു ശേഷിവര്‍ധനയും ഹ്രസ്വകാല മനുഷ്യവിഭവശേഷി പരിശീലനവും, ഡോക്ടര്‍മാരുടെയും ഉദ്യോഗസ്ഥരുടെയും മറ്റു ആരോഗ്യവിദഗ്ധരുടെ കൈമാറ്റം, മനുഷ്യവിഭവശേഷി വികസിപ്പിക്കുന്നതിനും ആരോഗ്യസംരക്ഷണ സംവിധാനങ്ങള്‍ ഒരുക്കുന്നതിനും സഹായം നല്‍കല്‍, പരസ്പരം തീരുമാനിക്കുന്ന മറ്റേതെങ്കിലും മേഖലയിലുള്ള സഹകരണം എന്നീ കാര്യങ്ങള്‍ ഉള്‍പ്പെടുന്നതാണ്. സഹകരിച്ചു പ്രവര്‍ത്തിക്കേണ്ടത് എങ്ങനെയെന്നു തീരുമാനിക്കാനും തീരുമാനങ്ങള്‍ നടപ്പാക്കാനുമായി ഒരു പ്രവര്‍ത്തന സംഘം രൂപീകരിക്കും.
പ്രധാനമന്ത്രി മോദിയും ജപ്പാന്‍ പ്രധാനമന്ത്രി ആബെയും കൂടിക്കാഴ്ച നടത്തി

ഹാംബര്‍ഗില്‍ നടക്കുന്ന ജി-20 ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്ര മോദിയും ജപ്പാന്‍ പ്രധാനമന്ത്രി ശ്രീ. ഷിന്‍സോ ആബെയും ചര്‍ച്ച നടത്തി. 2016 നവംബറില്‍ നടത്തിയ കൂടിക്കാഴ്ചയ്ക്കു ശേഷം ഉഭയകക്ഷിബന്ധത്തില്‍ ഉണ്ടായിട്ടുള്ള പുരോഗതി ഇരു നേതാക്കളും വിലയിരുത്തി. പ്രധാന പദ്ധതികളെക്കുറിച്ചും ചര്‍ച്ച ചെയ്തു. ഉഭയകക്ഷിബന്ധത്തില്‍ ഉണ്ടായിട്ടുള്ള പുരോഗതിയില്‍ പ്രധാനമന്ത്രി ശ്രീ. മോദി സംതൃപ്തി രേഖപ്പെടുത്തി. അടുത്ത വാര്‍ഷിക ഉച്ചകോടിക്കായി ജപ്പാന്‍ പ്രധാനമന്ത്രി ശ്രീ. ആബേ ഇന്ത്യയില്‍ എത്തുന്നതിനെ പ്രതീക്ഷാപൂര്‍വമാണു കാത്തിരിക്കുന്നതെന്നും ആ സന്ദര്‍ശനം ഇരു രാജ്യങ്ങളും തമ്മിലുള്ള സഹകരണത്തെ പുഷ്ടിപ്പെടുത്തുമെന്നാണു കരുതുന്നതെന്നും പ്രധാനമന്ത്രി പറഞ്ഞു.
ഇന്ത്യയും, മാള്‍ട്ടയും തമ്മില്‍ വിനോദസഞ്ചാരം പ്രോത്സാഹിപ്പിക്കുന്നതിനുള്ള ധാരണാപത്രം ഒപ്പിടും

വിനോദസഞ്ചാര രംഗത്തെ പരസ്പര സഹകരണം പ്രോത്സാഹിപ്പിക്കുന്നതിന് ഇന്ത്യയും, മാള്‍ട്ടയും തമ്മില്‍ ധാരണാപത്രത്തില്‍ ഒപ്പിടുന്നതിന് പ്രധാനമന്ത്രിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. മാള്‍ട്ടാ ഉപരാഷ്ട്രപതിയുടെ അടുത്ത് നടക്കാന്‍ പോകുന്ന സന്ദര്‍ശന വേളയിലായിരിക്കും ധാരണാപത്രം ഒപ്പിടുക. ധാരണാപത്രത്തിന്റെ മുഖ്യ ലക്ഷ്യങ്ങള്‍ : 1. രണ്ട് രാജ്യങ്ങളിലെയും ടൂറിസം വ്യവസായങ്ങളിലെ ഗുണനിലവാരമുള്ള ലക്ഷ്യ സ്ഥാനങ്ങള്‍ പ്രോത്സാഹിപ്പിക്കുക. 2. ഇന്ത്യയിലേയ്ക്കും, മാള്‍ട്ടയിലേയ്ക്കും വിനോദ സഞ്ചാരികളുടെ വരവ് വര്‍ദ്ധിപ്പിക്കുക. 3. ഇരു രാജ്യങ്ങളിലേയും ടൂറിസം, അനുബന്ധ വ്യവസായങ്ങള്‍ എന്നിവയില്‍ മനുഷ്യവിഭവശേഷി വികസനം പ്രോത്സാഹിപ്പിക്കുക. 4. പ്രകൃതിദത്തവും, സാംസ്‌ക്കാരിക പാരമ്പര്യത്തില്‍ അധിഷ്ഠിതവുമായ പുതിയൊരു വിനോദസഞ്ചാരത്തെ പ്രോത്സാഹിപ്പിക്കുക, വിവര സാങ്കേതികവിദ്യയുടെ ഉപയോഗത്തിലൂടെ സുസ്ഥിര വിനോദ സഞ്ചാരം വികസിപ്പിക്കുക. 5. രണ്ട് രാജ്യങ്ങളിലെയും ജനങ്ങള്‍ തമ്മിലുള്ള ബന്ധങ്ങള്‍ പരിപോഷിപ്പിക്കുന്നതിനുള്ള ഒരു ഉപാധിയായി വിനോദസഞ്ചാരത്തെ അംഗീകരിക്കുക. പ്രയോജനങ്ങള്‍ : ടൂറിസം രംഗത്ത് സഹകരണം വര്‍ദ്ധിപ്പിക്കുന്നതിനുള്ള സ്ഥാപന വല്‍കൃതമായ ഒരു സംവിധാനത്തിന് ധാരണാപത്രം രണ്ട് രാഷ്ട്രങ്ങളെയും സഹായിക്കും. കൂടാതെ മാള്‍ട്ടയില്‍ നിന്ന് ഇന്ത്യയിലേയ്ക്കുള്ള വിനോദ സഞ്ചാരികളുടെ എണ്ണത്തില്‍ വര്‍ദ്ധയുണ്ടാക്കാന്‍ ധാരണാപത്രം വഴിയൊരുക്കും. ഇത് ഫലത്തില്‍ സാമ്പത്തിക വികസനത്തിലേയ്ക്കും, തൊഴില്‍ സൃഷ്ടിയിലേയ്ക്കും നയിക്കും. വിശാലമായ ചട്ടക്കൂടില്‍, ഇരുകൂട്ടര്‍ക്കും ദീര്‍ഘകാലം പ്രയോജനപ്പെടുന്ന തരത്തില്‍ ടൂറിസം രംഗത്ത് സഹകരണം സാധ്യമാക്കുന്നതിന് അനുകൂലമായ സാഹചര്യം ധാരണാപത്രം സൃഷ്ടിക്കും. രണ്ട് രാജ്യങ്ങളിലെയും മികച്ച സമ്പ്രദായങ്ങള്‍ കണ്ടെത്തി അവ ഉള്‍ക്കൊള്ളുന്നതിനുള്ള നടപടികളും ധാരണാപത്രത്തില്‍ ഉള്‍പ്പെടുത്തിയിട്ടുണ്ട്.
അന്താരാഷ്ട്ര നാണയ നിധിയില്‍ ദക്ഷിണേഷ്യന്‍ സാങ്കേതിക പരിശീലന കേന്ദ്രം

അന്താരാഷ്ട്ര നാണയ നിധിയില്‍ (ഐ.എം.എഫ്) ക്ക് കീഴില്‍ ഇന്ത്യയില്‍ ദക്ഷിണേഷ്യന്‍ മേഖലാ സാങ്കേതിക സഹായ പരിശീലന കേന്ദ്രം (സാര്ട്ടാ ക്ക്) തുടങ്ങുന്നതിന് ഇന്ത്യയും, ഐ.എം.എഫും തമ്മില്‍ ധാരണാപത്രത്തില്‍ ഏര്പ്പെരടാനുള്ള നിര്ദ്ദേ ശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നത കേന്ദ്ര മന്ത്രി സഭാ യോഗം അനുമതി നല്കിര. കേന്ദ്രം സ്ഥാപിക്കുന്നതിലേയ്ക്ക് ഇന്ത്യയുടെ സംഭാവന സംബന്ധിച്ച നിര്ദ്ദേ ശങ്ങള്‍ അംഗീകരിക്കാന്‍ കേന്ദ്ര ധനമന്ത്രിയെ യോഗം ചുതലപ്പെടുത്തി. കേന്ദ്രത്തിന്റെ സ്ഥലം, ഇന്ത്യയില്‍ നിന്നും പ്രതിനിധി തുടങ്ങിയ വിഷയങ്ങള്‍ സംബന്ധിച്ച തീരുമാനങ്ങള്‍ കൈക്കൊളാളാനുള്ള ചുമതലയാണ് നല്കിനയിട്ടുള്ളത്. ഐ.എം.എഫും, അംഗ രാജ്യങ്ങളായ ബംഗ്ലാദേശ്, ഭൂട്ടാന്‍, ഇന്ത്യ, മാലദ്വീപ്, നേപ്പാള്‍, ശ്രീലങ്ക എന്നിവരും തമ്മിലുള്ള സഹകരണ സംരംഭമായിരിക്കും സാര്ടാേക്ക് എന്ന ഈ കേന്ദ്രം. ”മുന്നേറുന്ന ഏഷ്യ: ഭാവിയിലേയ്ക്കുള്ള നിക്ഷേപം ” എന്ന വിഷയത്തില്‍ ന്യൂഡല്ഹിുയില്‍ വച്ച് ഐ.എം.എഫ് ഒരു മേഖലാ സമ്മേളനം സംഘടിപ്പിക്കുന്നുണ്ട്. ഈ സമ്മേളനത്തില്‍ വച്ചായിരിക്കും ധാരണാ പത്രത്തില്‍ ഏര്പ്പെയടുക.
സാമൂഹ്യ മാധ്യമങ്ങളിലെ  തങ്ങളുടെ  ഡിപി ത്രിവർണ്ണ പതാകയിലേക്ക് മാറ്റാൻ പ്രധാനമന്ത്രി പൗരന്മാരോട് അഭ്യർത്ഥിച്ചു

ഹർ ഘർ തിരംഗ ആഘോഷിക്കുന്നതിനുള്ള ഒരു കൂട്ടായ പ്രസ്ഥാനമെന്ന നിലയിൽ തങ്ങളുടെ സോഷ്യൽ മീഡിയ ഡിപികൾ ത്രിവർണ്ണ പതാകയിലേക്ക് മാറ്റണമെന്ന് പ്രധാനമന്ത്രി ശ്രീ നരേന്ദ്ര മോദി എല്ലാ പൗരന്മാരോടും അഭ്യർത്ഥിച്ചു. പ്രധാനമന്ത്രി ട്വീറ്റ് ചെയ്തു : “ഇന്ന് ഒരു പ്രത്യേക ഓഗസ്റ്റ് 2 ആണ്! നാം ആസാദി കാ അമൃത് മഹോത്സവം ആഘോഷിക്കുന്ന ഈ വേളയിൽ, നമ്മുടെ ത്രിവർണ്ണ പതാക ആഘോഷിക്കാനുള്ള ഒരു കൂട്ടായ പ്രസ്ഥാനമായ ഹർ ഘർ തിരംഗയ്ക്ക് നമ്മുടെ രാജ്യം സജ്ജമാണ്. ഞാൻ എന്റെ സോഷ്യൽ മീഡിയ പേജുകളിലെ ഡിപി മാറ്റി, എല്ലാവരോടും ഇപ്രകാരം ചെയ്യാൻ അഭ്യർത്ഥിക്കുന്നു."
ഒഡിഷയില്‍ ആകാശ നിരീക്ഷണം നടത്തിയ ശേഷം പ്രധാനമന്ത്രി നടത്തിയ പരാമര്‍ശങ്ങള്‍

ലോകം ഒരു വശത്ത് കൊറോണ വൈറസില്‍നിന്നു മനുഷ്യ ജീവനകുള്‍ സംരക്ഷിക്കാനായി പൊരുതുകയാണ്. അത്തരമൊരു പ്രതിസന്ധി ഘട്ടത്തില്‍- കേന്ദ്ര ഗവണ്‍മെന്റോ സംസ്ഥാന ഗവണ്‍മെന്റുകളോ ആകട്ടെ- കഴിഞ്ഞ രണ്ടര മാസമായി എല്ലാ വകുപ്പുകളും പൗരന്‍മാരും കൊറോണ വൈറസിനെതിരെ പോരാടുകയാണ്. അത്തരമൊരു ഘട്ടത്തില്‍ ഒരു അതിശക്ത ചുഴലിക്കാറ്റു വീശിയതു വളരെയധികം ആശങ്കയുണര്‍ത്തുന്ന കാര്യമാണ്. ബംഗാളിലേക്കു നീങ്ങുമ്പോള്‍ അത് ഒഡിഷയില്‍ എത്രത്തോളം നാശം വിതയ്ക്കുമെന്നതും ആശങ്ക നിറഞ്ഞ കാര്യമായിരുന്നു. കൈക്കൊണ്ട തയ്യാറെടുപ്പുകളും ഗ്രാമങ്ങളിലെ പൗരന്‍മാര്‍ എന്തു ചെയ്യണമെന്ന അറിവുംകൊണ്ടു പൗരന്‍മാരുടെ ജീവന്‍ രക്ഷിക്കുന്നതില്‍ വലിയ നേട്ടം കൈവരിക്കാന്‍ ഒഡിഷയ്ക്കു സാധിച്ചു. ഒഡിഷയിലെ പൗരന്‍മാര്‍ക്കും ഭരണകൂടത്തിനും മുഖ്യമന്ത്രി ശ്രീ. നവീന്‍ ബാബുവിനും അദ്ദേഹത്തിന്റെ ടീമിനും അഭിനന്ദനങ്ങള്‍. എന്നാല്‍, ഇത്രയും വലിയ പ്രകൃതി ദുരന്തമുണ്ടാവുമ്പോള്‍ വളരെയധികം സ്വത്തുനാശമുണ്ടാകും. പശ്ചിമ ബംഗാളുമായി താരതമ്യം ചെയ്യുമ്പോള്‍ ഒഡിഷയില്‍ ഉണ്ടായ നഷ്ടം കുറവാണ്. എങ്കിലും സംസ്ഥാനത്തുകൂടെ കടന്നുപോയപ്പോള്‍ ചുഴലിക്കാറ്റ് അതിന്റെ അടയാളം ബാക്കിവെച്ചു. ഇതൊരു വലിയ പ്രതിസന്ധിയാണ്. അതിനാല്‍ തന്നെ, വീടുകള്‍ക്കും കൃഷിക്കും വൈദ്യുതിക്കും ആശയവിനിമയത്തിനും അടിസ്ഥാന സൗകര്യ മേഖലയ്ക്കും സംഭവിച്ച നാശം ഞാന്‍ പൂര്‍ണമായും വിലയിരുത്തി. സംസ്ഥാന ഗവണ്‍മെന്റ് പ്രാഥമികമായ എല്ലാ വിവരവും എനിക്കു ലഭ്യമാക്കിയിരുന്നു. കാര്യങ്ങള്‍ വിലയിരുത്തിയശേഷമുള്ള സംസ്ഥാന ഗവണ്‍മെന്റിന്റെ റിപ്പോര്‍ട്ട് കേന്ദ്ര ഗവണ്‍മെന്റിന് ഉടന്‍ ലഭിക്കും. ഒരു കേന്ദ്ര സംഘം ഉടന്‍ ഇവിടെ എത്തുകയും ചെയ്യും. മൊത്തത്തിലുള്ള സാഹചര്യം വിലയിരുത്തിയശേഷം ജോലിയും ദീര്‍ഘകാലാടിസ്ഥാനത്തിലുള്ള സഹായത്തിനും പുനരുജ്ജീവനത്തിനും പുനരധിവാസത്തിനും സഹായവും നല്‍കുകയും ചെയ്യും. ഈ കാര്യങ്ങള്‍ക്കെല്ലാം മുന്‍ഗണന നല്‍കി മുന്നോട്ടുപോകും. എന്നാല്‍, അടിയന്തര സാഹചര്യം മനസ്സിലാക്കി കേന്ദ്ര ഗവണ്‍മെന്റ് 500 കോടി രൂപ നല്‍കും. ബാക്കി ആവശ്യങ്ങള്‍ വ്യക്തമാവുകയും പുനരധിവാസത്തിനുള്ള ആസൂത്രണം തയ്യാറാവുകയും ചെയ്യുന്നതോടെ കേന്ദ്ര ഗവണ്‍മെന്റ് ഒഡിഷയുടെ വികസനത്തിനായി സംസ്ഥാന ഗവണ്‍മെന്റിനൊപ്പം തോളോടുതോള്‍ ചേര്‍ന്നു പ്രവര്‍ത്തിക്കും. പ്രതിസന്ധിയില്‍നിന്നു കരകയറാന്‍ സംസ്ഥാനത്തെ സഹായിക്കുകയും ചെയ്യും. വളരെയധികം നന്ദി!
നവംബർ 26-ന് ഭരണഘടനാ ദിനാഘോഷങ്ങളിൽ  പ്രധാനമന്ത്രി പങ്കെടുക്കും

1949-ൽ ഭരണഘടനാ അസംബ്ലി ഇന്ത്യൻ ഭരണഘടന അംഗീകരിച്ചതിന്റെ സ്മരണയ്ക്കായി നവംബർ 26-ന് രാഷ്ട്രം ഭരണഘടനാ ദിനം ആഘോഷിക്കും. ഈ ചരിത്ര തീയതിക്ക് അർഹമായ അംഗീകാരം നൽകാനാണ് 2015-ൽ ഭരണഘടനാ ദിനാചരണം ആരംഭിച്ചത് പ്രധാനമന്ത്രിയുടെ ദർശനത്തിന്റെ അടിസ്ഥാനത്തിലാണ്. 2010ൽ അന്നത്തെ ഗുജറാത്ത് മുഖ്യമന്ത്രി ശ്രീ നരേന്ദ്ര മോദി സംഘടിപ്പിച്ച സംവിധാൻ ഗൗരവ് യാത്രയിലും ഈ ദർശനത്തിന്റെ വേരുകൾ കണ്ടെത്താനാകും. ഈ വർഷത്തെ ഭരണഘടനാ ദിനാചരണത്തിന്റെ ഭാഗമായി 2021 നവംബർ 26 ന് പാർലമെന്റിലും വിജ്ഞാന് ഭവനിലും സംഘടിപ്പിക്കുന്ന പരിപാടികളിൽ പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. പാർലമെന്റിൽ സംഘടിപ്പിക്കുന്ന പരിപാടി രാവിലെ 11 മണിക്ക് ആരംഭിക്കും. പാർലമെന്റിന്റെ സെൻട്രൽ ഹാളിൽ നടക്കുന്ന പരിപാടിയിൽ രാഷ്ട്രപതി, ഉപരാഷ്ട്രപതി, പ്രധാനമന്ത്രി, ലോക്സഭാ സ്പീക്കർ എന്നിവർ അഭിസംബോധന ചെയ്യും. രാഷ്ട്രപതിയുടെ പ്രസംഗത്തിന് ശേഷം, ഭരണഘടനയുടെ ആമുഖം വായിക്കുന്നതിൽ രാജ്യം അദ്ദേഹത്തോടൊപ്പം തത്സമയം ചേരും. ഭരണഘടനാ അസംബ്ലി ചർച്ചകളുടെ ഡിജിറ്റൽ പതിപ്പ്, ഇന്ത്യൻ ഭരണഘടനയുടെ കാലിഗ്രാഫ് ചെയ്ത പകർപ്പിന്റെ ഡിജിറ്റൽ പതിപ്പ്, നാളിതുവരെയുള്ള എല്ലാ ഭേദഗതികളും ഉൾക്കൊള്ളുന്ന ഇന്ത്യൻ ഭരണഘടനയുടെ പുതുക്കിയ പതിപ്പ് എന്നിവയും രാഷ്ട്രപതി പ്രകാശനം ചെയ്യും. ‘ഭരണഘടനാ ജനാധിപത്യത്തെക്കുറിച്ചുള്ള ഓൺലൈൻ പ്രശ്നോത്തരിയുടെ ഉദ്‌ഘാടനവും അദ്ദേഹം നിർവ്വഹിക്കും. ന്യൂഡൽഹി വിജ്ഞാന് ഭവനിലെ പ്ലീനറി ഹാളിൽ വൈകിട്ട് 5.30ന് സുപ്രീം കോടതി സംഘടിപ്പിക്കുന്ന ദ്വിദിന ഭരണഘടനാ ദിനാചരണം പ്രധാനമന്ത്രി ഉദ്ഘാടനം ചെയ്യും. സുപ്രീം കോടതിയിലെ എല്ലാ ജഡ്ജിമാരും, എല്ലാ ഹൈക്കോടതികളിലെയും ചീഫ് ജസ്റ്റിസുമാരും, ഏറ്റവും മുതിർന്ന ജഡ്ജിമാരും, സോളിസിറ്റർ ജനറൽ ഓഫ് ഇന്ത്യയുടെയും മറ്റ് നിയമ സാഹോദര്യത്തിലെ അംഗങ്ങളും ചടങ്ങിൽ പങ്കെടുക്കും. വിശിഷ്ട സമ്മേളനത്തെയും പ്രധാനമന്ത്രി അഭിസംബോധന ചെയ്യും.
ഇന്‍സ്ട്രുമെന്റേഷന്‍ ലിമിറ്റഡിന്റെ കോട്ട യൂണിറ്റ് അടച്ചുപൂട്ടും: പാലക്കാട് യൂണിറ്റിന്റെ നടത്തിപ്പ് കേരള ഗവണ്‍മെന് റിന് കൈമാറി

ഇന്‍സ്ട്രുമെന്റേഷന്‍ ലിമിറ്റഡിന്റെ കോട്ട യൂണിറ്റ് അടച്ചുപൂട്ടാനും പാലക്കാട് ഇന്‍സ്ട്രുമെന്റേഷന്‍ യൂണിറ്റിന്റെ നടത്തിപ്പ് കേരള ഗവണ്‍മെന്റിന് നല്‍കാനുമുള്ള നിര്‍ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന മന്ത്രിസഭായോഗം അംഗീകാരം നല്‍കി. കോട്ട യൂണിറ്റിലെ ജീവനക്കാര്‍ക്ക് 2007 ലെ ശമ്പള സ്‌കെയില്‍ അടിസ്ഥാനമാക്കി ആകര്‍ഷകമായ സ്വയം വിരമിക്കല്‍ പദ്ധതി നടപ്പിലാക്കുന്നതിനുള്ള നിര്‍ദ്ദേശത്തിനും മന്ത്രിസഭായോഗം അനുമതി നല്‍കി. മുടങ്ങിക്കിടക്കുന്ന ശമ്പളം, നിയമ പ്രകാരമുള്ള ആനുകൂല്യങ്ങള്‍ എന്നിവയടക്കം നല്‍കുന്നതിന് 438 കോടിരൂപയുടെ പാക്കേജിനാണ് അംഗീകാരം നല്‍കിയത്‌
ഇന്ത്യയില്‍ കളിക്കോപ്പ് നിര്‍മ്മാണം പ്രോത്സാഹിപ്പിക്കുന്നതിനുള്ള വഴികളെക്കുറിച്ച് ചര്‍ച്ചചെയ്യുന്നതിന് പ്രധാനമന്ത്രി യോഗം വിളിച്ചു

ഇന്ത്യന്‍ കളിക്കോപ്പ് നിര്‍മ്മാണവും അതിന്റെ ആഗോള മുദ്രണവും പ്രോത്സാഹിപ്പിക്കുന്നതിനുള്ള വഴികളെക്കുറിച്ച് ചര്‍ച്ചചെയ്യുന്നതിന് പ്രധാനമന്ത്രി ശ്രീ നരേന്ദ്രമോദി മുതിര്‍ന്ന മന്ത്രിമാരുടെയും ഉദ്യോഗസ്ഥരുടെയും യോഗം വിളിച്ചുചേര്‍ത്തു. ഇന്ത്യ നിരവധി കളിക്കോപ്പ് ക്ലസ്റ്ററുകളുടെ ഭൂമിയാണെന്നും ഇവിടെയുള്ള ആയിരക്കണക്കിന് കൈത്തൊഴിലാളികള്‍ നിര്‍മ്മിക്കുന്ന കളിപ്പാട്ടങ്ങള്‍ സാംസ്‌ക്കാരിക ബന്ധമുള്ളവ മാത്രമല്ല വളരെ ചെറുപ്രായത്തില്‍ തന്നെ കുട്ടികളില്‍ മാനസിക ചലനനൈപുണ്യവും ജീവിത വൈദഗ്ധ്യങ്ങളും ഉണ്ടാക്കുന്നതിനും സഹായിക്കുന്നുവെന്ന് പ്രധാനമന്ത്രി പറഞ്ഞു. അത്തരം ക്ലസ്റ്ററുകളെ നൂതനാശപരവും സൃഷ്ടിപരവുമായ രീതികളിലൂടെ പ്രോത്സാഹിപ്പിക്കണമെന്നും അദ്ദേഹം നിര്‍ദ്ദേശിച്ചു. ഇന്ത്യന്‍ കളിക്കോപ്പ് വിപണിക്ക് വലിയ സാദ്ധ്യതകളുണ്ടെന്നും ആത്മനിര്‍ഭര്‍ ഭാരത് ക്യാമ്പയിനു കീഴിലുള്ള പ്രാദേശികത (വോക്കല്‍ ഫോര്‍ ലോക്കല്‍)’ പ്രോത്സാഹിപ്പിക്കുന്നതിലൂടെ ഈ വ്യവസായത്തില്‍ പരിവര്‍ത്തനപരമായ മാറ്റം കൊണ്ടുവരാനാകുമെന്നും അറിയിച്ചു. സാങ്കേതികവിദ്യയുടെയും നൂതനാശയങ്ങളുടെയും ഉപയോഗത്തിനും ആഗോള നിലവാരം കാത്തുസൂക്ഷിക്കുന്ന തരത്തിലുള്ള ഗുണനിലവാരമുള്ള ഉല്‍പ്പന്നങ്ങളുടെ നിര്‍മ്മാണത്തിനും ശ്രദ്ധകേന്ദ്രീകരിക്കണമെന്ന് പ്രധാനമന്ത്രി പറഞ്ഞു. എല്ലാ അങ്കണവാടി കേന്ദ്രങ്ങളിലും സ്‌കൂളുകളിലും കുട്ടികളുടെ മൊത്തത്തിലുള്ള വികാസത്തിനായി ഇന്ത്യന്‍ സംസ്‌ക്കാരവും ധാര്‍മ്മികതയുമായി അണിനിരന്നിരിക്കുന്ന കളിക്കോപ്പുകളെ പ്രബോധന ഉപകരണങ്ങളായി ഉപയോഗിക്കണമെന്ന് ഒരു കുട്ടിയുടെ മനസിനെ രൂപപ്പെടുത്തിയെടുക്കുന്നതില്‍ കളിക്കോപ്പുകള്‍ക്കുള്ള പ്രാധാന്യം ഉയര്‍ത്തിക്കാട്ടിക്കൊണ്ട് പ്രധാനമന്ത്രി പറഞ്ഞു. ദേശീയ ലക്ഷ്യങ്ങളിലേക്കും നേട്ടങ്ങളിലേക്കും നയിക്കുന്ന ഒരു വിചാരം ഉള്ളില്‍ നിറയ്ക്കുന്ന നൂതനാശയപരമായ കളിക്കോപ്പുകളും രൂപരേഖകളുമായി യുവജനങ്ങള്‍ മുന്നോട്ടുവരുന്നതിന് തയാറാകണമെന്നും അദ്ദേഹം നിര്‍ദ്ദേശിച്ചു. ‘ഏക ഭാരതം ശ്രേഷ്ഠ ഭാരതം എന്ന ഉത്സാഹത്തെ വര്‍ദ്ധിപ്പിക്കുന്നതിനുള്ള ഏറ്റവും മികച്ച മാധ്യമങ്ങളാകാന്‍ കളിപ്പാട്ടങ്ങള്‍ക്ക് കഴിയുമെന്ന് പ്രധാനമന്ത്രി ചൂണ്ടിക്കാട്ടി. അതേസമയം കളിപ്പാട്ടങ്ങള്‍ ഇന്ത്യയുടെ മൂല്യവ്യവസ്ഥിതിയും സാംസ്‌ക്കാരികമായി സ്ഥാപിക്കപ്പെട്ട പരിസ്ഥിതി സൗഹൃദ സമീപനവും പ്രതിഫലിക്കുന്നതാകണമെന്നും അദ്ദേഹം ഉദ്ബോധിപ്പിച്ചു. ഇന്ത്യയുടെ സംസ്‌ക്കാരത്തെ പ്രോത്സാഹിപ്പിക്കുന്നതിന്പ്രത്യേകിച്ച് കരകൗശല കളിക്കോപ്പുകള്‍ക്ക് പ്രശസ്തമായ മേഖലകളില്‍ ടൂറിസത്തെ ഉപയോഗിക്കണമെന്നും അദ്ദേഹം നിര്‍ദ്ദേശിച്ചു. ഇന്ത്യന്‍ ധാര്‍മികതയും മൂല്യവും പ്രതിഫലിപ്പിക്കുന്നതിന് ഓണ്‍ലൈന്‍ ഗെയിമുകള്‍ ഉള്‍പ്പെടെയുള്ള കളിക്കോപ്പുകള്‍ക്കും രൂപരേഖകള്‍ക്കുമുള്ള നൂതനാശയങ്ങള്‍ക്കായി യുവാക്കള്‍ക്ക് വേണ്ടി ഹാക്കത്തണുകള്‍ സംഘടിപ്പിക്കണമെന്നതിനും പ്രധാനമന്ത്രി ഊന്നല്‍ നല്‍കി. വളരെയധികം വേഗത്തില്‍ വളര്‍ന്നുകൊണ്ടിരിക്കുന്ന ഡിജിറ്റല്‍ ഗെയിംമിംഗ് വേദിക്ക് ഊന്നല്‍ നല്‍കികൊണ്ട്, ഈ മേഖലയിലെ വലിയ സാദ്ധ്യതകള്‍ ഇന്ത്യ പകര്‍ന്നെടുക്കണമെന്ന് പ്രധാനമന്ത്രി പറഞ്ഞു. ഇന്ത്യന്‍ സംസ്‌ക്കാരത്തില്‍ നിന്നും നാടോടി കഥകളില്‍ നിന്നും പ്രചോദനം ഉള്‍ക്കൊണ്ടുള്ള ഗെയിമുകള്‍ വികസിപ്പിച്ചെടുത്ത് അന്താരാഷ്ട്ര ഡിജിറ്റല്‍ ഗെയിമിംഗ് മേഖലയ്ക്ക് നേതൃത്വം നല്‍കണമെന്നും അദ്ദേഹം നിര്‍ദ്ദേശിച്ചു.
പുല്‍വാമ ആക്രമണത്തിലെ രക്തസാക്ഷികള്‍ക്ക് പ്രധാനമന്ത്രി പ്രണാമമര്‍പ്പിച്ചു

കഴിഞ്ഞ വര്‍ഷത്തെ കിരാതമായ പുല്‍വാമ ആക്രമണത്തില്‍ ജീവന്‍ നഷ്ടപ്പെട്ട ധീര രക്തസാക്ഷികള്‍ക്ക് പ്രധാനമന്ത്രി ശ്രീ. നരേന്ദ്ര മോദി പ്രണാമമര്‍പ്പിച്ചു. “നമ്മുടെ രാഷ്ട്രത്തെ സംരക്ഷിക്കുന്നതിനും സേവിക്കുന്നതിനുമായി തങ്ങളുടെ ജീവിതം സമര്‍പ്പിച്ച അസാധാരണ വ്യക്തിത്വങ്ങളായിരുന്നു ഈ രക്തസാക്ഷികള്‍. അവരുടെ രക്തസാക്ഷിത്വം ഇന്ത്യ ഒരിക്കലും മറക്കില്ല”, പ്രധാനമന്ത്രി ട്വീറ്റ് ചെയ്തു.
നോട്ട് അസാധുവാക്കല്‍ : പ്രധാനമന്ത്രി ജനാഭിപ്രായം ആരായുന്നു

500, 1000 രൂപ നോട്ടുകള്‍ അടുത്തിടെ അസാധുവാക്കിയ കേന്ദ്ര ഗവണ്‍മെന്റിന്റെ തീരുമാനത്തെ കുറിച്ച് പ്രധാനമന്ത്രി ശ്രീ. നരേന്ദ്ര മോദി ജനങ്ങളില്‍ നിന്ന് അഭിപ്രായങ്ങള്‍ ക്ഷണിച്ചു. നരേന്ദ്ര മോദി ആപ്പിന്റെ സര്‍വ്വേയിലൂടെ അഭിപ്രായം രേഖപ്പെടുത്താനാണ് പ്രധാനമന്ത്രി ട്വിറ്ററിലൂടെ അഭ്യര്‍ത്ഥിച്ചിട്ടുള്ളത്. തീരുമാനം സംബന്ധിച്ച് ജനങ്ങളുടെ നേരിട്ടുള്ള അഭിപ്രായമാണ് തനിക്ക് വേണ്ടതെന്ന് അദ്ദേഹം വ്യക്തമാക്കി. സര്‍വ്വേയില്‍ രേഖപ്പെടുത്തിയിട്ടുള്ള 10 ചോദ്യങ്ങള്‍ ഇവയാണ്. 1) ഇന്ത്യയില്‍ കള്ളപ്പണം ഉണ്ടെന്ന് നിങ്ങള്‍ വിശ്വസിക്കുന്നുണ്ടോ ? a) ഉണ്ട് b) ഇല്ല 2) അഴിമതിയും കള്ളപ്പണവും പോലുള്ള തിന്മകള്‍ക്കെതിരെ പോരാടേണ്ട താണെന്നും അവ ഉന്മൂലനം ചെയ്യപ്പെടേണ്ടവയാണെന്നും നിങ്ങള്‍ കരുതുന്നുണ്ടോ ? a) ഉണ്ട് b) ഇല്ല 3) കള്ളപ്പണത്തെ നേരിടാനുള്ള ഗവണ്‍മെന്റിന്റെ നീക്കങ്ങളെ കുറിച്ച് മൊത്തത്തില്‍ നിങ്ങള്‍ക്ക് എന്തു തോന്നുന്നു ? 4) അഴിമതിക്കെതിരെയുള്ള മോദി ഗവണ്‍മെന്റിന്റെ ഇതു വരെയുള്ള ശ്രമങ്ങളെ നിങ്ങള്‍ എങ്ങനെ കാണുന്നു ? 1 മുതല്‍ 5 വരെയുള്ള അളവ്‌കോല്‍ വച്ച് നോക്കിയാല്‍ ഏറ്റവും മികച്ചത്, വളരെ നല്ലത്, നല്ലത്, തൃപ്തികരം, നിഷ്ഫലം 5) 500, 1000 രൂപ നോട്ടുകള്‍ നിരോധിക്കാനുള്ള മോദി ഗവണ്‍മെന്റിന്റെ നീക്കത്തെ കുറിച്ച് നിങ്ങള്‍ക്ക് എന്തു തോന്നുന്നു ? a) ശരിയായ ദിശയിലുള്ള വന്‍ നീക്കം b) നല്ല നീക്കം c) യാതൊരു മാറ്റവും വരുത്തില്ല 6) കള്ളപ്പണം, അഴിമതി, ഭീകരത എന്നിവ തടയാന്‍ നോട്ട് അസാധുവാക്കല്‍ സഹായിക്കുമെന്ന് നിങ്ങള്‍ കരുതുന്നുണ്ടോ ? a) അതിന് ഉടന്‍ തന്നെ ഫലമുണ്ടാകും b) ദീര്‍ഘ കാലാടിസ്ഥാനത്തിലായിരിക്കും ഫലം c) വളരെ കുറഞ്ഞ ഫലമേ ഉണ്ടാക്കൂ d) അറിയില്ല 7) റിയല്‍ എസ്റ്റേറ്റ്, ഉന്നത വിദ്യാഭ്യാസം, ആരോഗ്യപരിരക്ഷ തുടങ്ങിയവ സാധാരണക്കാരന് പ്രാപ്യമാക്കാന്‍ കറന്‍സി റദ്ദാക്കല്‍ സഹായിക്കും a) പൂര്‍ണ്ണമായി യോജിക്കുന്നു b) ഭാഗീകമായി യോജിക്കുന്നു c) പറയാനാവില്ല 8) അഴിമതി, കള്ളപ്പണം, ഭീകരത, വ്യാജ കറന്‍സി നിര്‍മ്മാണം എന്നിവയ്ക്ക് എതിരെയുള്ള നമ്മുടെ പോരാട്ടത്തില്‍ നേരിടുന്ന ബുദ്ധിമുട്ടുകളെ നിങ്ങള്‍ കാര്യമാക്കുന്നുണ്ടോ ? a) ഒട്ടും തന്നെയില്ല b) കുറച്ചൊക്കെ, പക്ഷേ അത് വേണ്ടതാണ് c) കാര്യമാക്കുന്നുണ്ട് 9) ചില അഴിമതി വിരുദ്ധ പ്രവര്‍ത്തകര്‍ ഇപ്പോള്‍ കള്ളപ്പണത്തിനും അഴിമതിക്കും, ഭീകരതയ്ക്കും യഥാര്‍ത്ഥത്തില്‍ പിന്‍തുണ നല്‍കാനാണ് പോരാടുന്നതെന്ന് നിങ്ങള്‍ വിശ്വസിക്കുന്നുണ്ടോ ? a) ഉണ്ട് b) ഇല്ല 10) പ്രധാനമന്ത്രിയുമായി പങ്കിടാന്‍ നിങ്ങള്‍ക്ക് എന്തെങ്കിലും, നിര്‍ദ്ദേശങ്ങളോ, ആശയങ്ങളോ, ഉള്‍ക്കാഴ്ചകളോ ഉണ്ടോ ? പങ്കാളിത്ത ഭരണമെന്ന പ്രധാനമന്ത്രിയുടെ ദര്‍ശനത്തിന് യോജിച്ച തരത്തിലുള്ള ഈ സര്‍വ്വേ, പ്രധാനപ്പെട്ട നയങ്ങളിലും അവയുടെ നടപ്പാക്കലിനും രാജ്യത്തെ ജനങ്ങളുടെ ആശയങ്ങള്‍ നേരിട്ട് തേടുകയാണ്. 500, 1000 രൂപ നോട്ടുകള്‍ അസാധുവാക്കിയ തീരുമാനത്തിന്റെ വളരെ സൂഷ്മവും നേരിട്ടുള്ളതുമായ വശങ്ങളെ കുറിച്ചാണ് പ്രധാനമന്ത്രി ഉത്തരങ്ങള്‍ തേടിയിട്ടുള്ളത്. കൂടാതെ നടപ്പാക്കല്‍ എങ്ങനെ കൂടുതല്‍ കരുത്തുറ്റതാക്കാം എന്നത് സംബന്ധിച്ച് അദ്ദേഹം ജനങ്ങളുടെ പ്രതികരണവും തേടിയിട്ടുണ്ട്. ജനങ്ങളുമായി നേരിട്ടുള്ള ഇടപെടലെന്ന പ്രധാനമന്ത്രിയുടെ കാതലായ വിശ്വാസം ഒരിക്കല്‍ കൂടി ഈ സര്‍വ്വേയില്‍ തെളിഞ്ഞ് കാണാം.
ഫ്രഞ്ച് പ്രസിഡണ്ട് ഇമ്മാനുവൽ മക്രോൺ എത്രയും പെട്ടെന്ന് സുഖം പ്രാപിക്കട്ടെ എന്ന് പ്രധാനമന്ത്രി ആശംസിച്ചു

കോവിഡ് 19 സ്ഥിരീകരിച്ച ഫ്രഞ്ച് പ്രസിഡൻറ് ഇമ്മാനുവൽ മക്രോൺ എത്രയും പെട്ടെന്ന് സുഖം പ്രാപിക്കട്ടെ എന്ന് പ്രധാനമന്ത്രി ശ്രീ നരേന്ദ്ര മോദി ആശംസിച്ചു. "എൻറെ പ്രിയപ്പെട്ട സുഹൃത്ത് ഇമ്മാനുവൽ മക്രോൺ എത്രയും പെട്ടെന്ന് സുഖം പ്രാപിക്കട്ടെ. അദ്ദേഹത്തിന് നല്ല ആരോഗ്യം ആശംസിക്കുന്നു" – പ്രധാനമന്ത്രി ട്വീറ്റ് ചെയ്തു.